
Ziua Voluntariatului 
Fundația OMNIASIG în sprijinul copiilor social-vulnerabili




Context
Centrele de zi pentru copii sunt un serviciu social necesar și eficient, de susținere a copiilor proveniți din familii dezavantajate pentru o șansă mai bună la o viață decentă. Părinții, aparținătorii legali sau alți membrii de familie sunt și ei susținuți pentru recăpătarea sau îmbunătățirea abilităților parentale în vederea prevenirii abandonului familial. 
Organizația Umanitară CONCORDIA este o organizație independentă, neguvernamentală și non-profit, cu un istoric de peste 30 de ani în România, care are ca misiune susținerea și (re)integrarea socială, familială, școlară și profesională a copiilor, tinerilor și familiilor aflate în dificultate, spre o viață independentă și autonomă. Ea este  furnizor acreditat de servicii sociale. Principalele servicii furnizate sunt: case de tip familial, centre de zi pentru copii, educație vocațională și formare profesională, servicii de informare și consiliere și mediere pe piața internă a muncii, unități de economie socială. Activitățile se derulează în București, Ploiești si Ariceștii Rahtivani, județul Prahova, sprijinând anual aproximativ 2.000 de persoane.
În anul 2021, CONCORDIA a lansat Rețeaua Națională a Centrelor de zi pentru copii, o structură umbrelă ce reunește centre de zi publice și private din toată țara. Scopul rețelei este de a susține dezvoltarea centrelor de zi și de a crea un cadru de schimb de experiență și dezvoltare pentru profesioniștii și furnizorii care lucrează în aceste servicii sociale. De asemenea, rețeaua reprezintă un partener de dialog în raport cu autoritățile relevante cu scopul de a promova respectarea drepturilor copilului și reducerea sărăciei și a marginalizării sociale.  
Exonerare de răspundere 

Rețeaua Națională a Centrelor de Zi pentru copiii expuși riscului de separare de părinții din cauza sărăciei este o entitate informală dedicată promovării și consolidării serviciilor sociale, precum centrele de zi, cu scopul eradicării sărăciei copiilor din România. Rețeaua Națională a Centrelor de Zi este coordonată voluntar și gratuit de către Organizația Umanitară CONCORDIA.
Fiecare membru al Rețelei este pe deplin responsabil pentru acuratețea, corectitudinea și legalitatea tuturor informațiilor încărcate pe platforma centredezi.ro, pe propria pagină de web sau pe alte rețele de socializare. Aceasta include, dar nu se limitează la, descrierea centrului de zi, autorizațiile obținute, activitățile care implică beneficiari și orice alt conținut distribuit pe internet.
Organizația Umanitară CONCORDIA nu își asumă nicio responsabilitate pentru orice incident, încălcare legală sau abatere ce poate apărea în furnizarea de servicii de către membrii Rețelei. În plus, O.U. CONCORDIA nu este responsabilă pentru orice opinii, declarații sau puncte de vedere exprimate de membrii individuali ai Rețelei de centre de zi, fie pe platformă, fie în orice alt cadru public sau privat. 
Dacă un membru al Rețelei este considerat responsabil pentru orice abatere dovedită, inclusiv, dar fără a se limita la, încălcări ale legii, încălcări etice sau abateri care îi afectează pe beneficiari, calitatea de membru al Rețelei va fi revocată automat fără notificare prealabilă.
Programul 2026
Pentru a veni în sprijinul Centrelor de Zi și a copiilor dezavantajați, în anul 2026, Organizația Umanitară CONCORDIA va acorda un număr limitat de microgranturi. Valoarea totală a bugetului alocat este de 20.000 Euro. Microgranturile vizează susținerea activității Centrelor de Zi. Fondurile sunt asigurate  prin proiectul CRESC- Comunități Reziliențe prin Educație si Sprijin pentru Copii, derulat de Organizația Umanitară CONCORDIA și finanțat de Fundația OMNIASIG. 
Art. 1 Prezentul Regulament (denumit în continuare „Regulamentul”) stabilește regulile Programului de finanțare CRESC susținut de Fundația OMNIASIG -  Ziua Voluntariatului, Fundația OMNIASIG în sprijinul copiilor social-vulnerabili. 

Art. 2 Obiectivul programului de finanțare
Sprijinirea integrării sociale și a educației copiilor aflați în situații de vulnerabilitate prin implicarea voluntarilor din partea Fundației OMNIASIG în activități de voluntariat cu Centrele de zi din Rețeaua Națională a Centrelor de zi.

2.1 Obiective specifice:
Crearea unui program de sprijin pentru organizațiile membre in Rețeaua Națională a Centrelor de zi, prin acțiuni de voluntariat cu implicare activă a voluntarilor din partea Fundației OMNIASIG în sprijinirea copiilor vulnerabili.
Implementarea de activități de voluntariat  cu  Centrele din Rețeaua Națională a Centrelor de zi.
Creșterea vizibilității activităților de responsabilitate socială in zonele de acțiune a Centrelor din Rețeaua Națională a Centrelor de zi.


Art.3  Solicitanții
Solicitanții sunt furnizori publici și privați, membri ai Rețelei Centrelor de Zi,  care implementează servicii de tip centre de zi pentru copii, acreditate cu cod serviciu 8891CZ-C (CZ pentru copii aflați în situație de risc de separare de părinți, 8891CZ-C-III (CZ pentru recuperare copil cu dizabilități), 8891CZ-C-IV (CZ pentru pregătirea și sprijinirea integrării și reintegrării copilului în familie), 8891CZ-C-VI (CZ pentru dezvoltarea deprinderilor de viață independentă ) și 8899CZ-F1 (CZ pentru consiliere și sprijin pentru părinți și copii). 
Solicitanții finanțării sunt membri în Rețeaua Centrelor de Zi. 

Art.4 Principii
Principiile conform cărora se realizează alocarea sumelor pentru finanțarea centrelor de zi sunt următoarele:
a) legalitatea, respectiv asigurarea condițiilor pentru respectarea cu strictețe a tuturor dispozițiilor legale aplicabile în materie;

b) libera concurență, respectiv asigurarea condițiilor pentru ca orice persoană juridică ce realizează servicii sociale în centre de zi să aibă dreptul de a beneficia de finanțare dacă îndeplinește condițiile de acordare prevăzute în prezentul regulament;

c) eficacitatea utilizării sumelor, respectiv folosirea sistemului concurențial şi a criteriilor care să facă posibilă evaluarea propunerilor şi a specificațiilor tehnice şi financiare pentru alocarea sumelor;

d) transparența, respectiv punerea la dispoziția tuturor celor interesați a informațiilor referitoare la aplicarea prezentului regulament;

e) tratamentul egal, respectiv aplicarea în mod nediscriminatoriu a criteriilor, astfel încât accesul să fie egal;

f) neretroactivitatea, respectiv excluderea posibilității alocării sumelor pentru activități finalizate la data încheierii contractului de finanțare

[bookmark: _Hlk194415862]Art.5 Calendarul de desfășurare a programului
	Nr.crt
	Etapa
	Perioada propusă

	1
	Lansare oficială
	16 iulie 2026 

	2
	Sesiune de informare & consultări
	20-31 iulie 2026   

	3
	Depunere de aplicații;
	3-14 august 2026

	4
	Evaluare și selecție aplicații împreună cu voluntarii din partea Fundației OMNIASIG
	14-21 august 2026

	5
	Anunțarea proiectelor selectate
	25 august 2026

	6
	Pregătirea și semnarea contractelor
	26-31  august 2026

	7
	Sesiune de informare cu reprezentanții proiectelor selectate (online, cu participarea coordonatorului de rețea și a responsabilului financiar din partea O.U.C)
	26-31 august 2026

	8
	Implementarea proiectelor, funcție de perioada fiecărui proiect, conform contractului
	01 septembrie- 31 decembrie 2026

	9
	 întâlniri regionale, in zonele de derulare a proiectelor selectate, unde vor fi invitați să participe reprezentanți ai Centrelor din Rețeaua Națională a Centrelor de zi.
	Până la 31 decembrie 2026

	10.
	Raport intermediar de program -transmis către finanțator 
	30 ocombrie 2026

	11.
	Depunerea raportului final, funcție de perioada fiecărui proiect, conform contractului
	Până cel târziu 31 decembrie 2026



Art.6  Valoarea microgranturilor 
[bookmark: _Hlk194415658]Suma totală dedicată granturilor este de 20.000 Euro, fiecare microgrant poate avea valoarea cuprinsă intre 500 Euro - 2000 Euro. Centrele de zi înființate în condițiile legii, membre în Rețeaua Centrelor de Zi, pot primi finanțare în vederea derulării unei acțiuni de voluntariat. 

Art.7  Lista orientativă de activități de voluntariat care pot fi propuse de către aplicanți:

· Mini-Olimpiada Copiilor (Organizare de echipe mixte copii + voluntari; Probe simple: ștafetă, aruncarea mingii, sărituri pe o linie, tras de frânghie; La final – medalii/diplome simbolice pentru toți. Ateliere tip „Mișcare și Creativitate” (Copiii pictează tricouri sportive / bandane de echipă, iar apoi intră în jocuri și ștafete purtându-le)
· Dans & Teatru de Mișcare (Atelier de dans urban / zumba / jocuri ritmice; „Scenete în mișcare”: copiii și voluntarii inventează împreună povești și le exprimă prin gesturi, mișcare și sunete)
· Curtea Comunității:  Crearea de spații comunitare (curți de licee, scoli grădinițe, etc); voluntarii amenajează spații de joacă: desene pe asfalt (șotron, trasee), coș de baschet, fileu improvizat de vole; in paralel – competiții amicale cu copiii folosind aceste zone;
· Treasure Hunt activ, pentru cunoașterea comunității sau cu tematica educațională pentru copii: Voluntarii ascund „comori” (indicații sau obiecte mici) în curtea centrului sau in alte spatii din comunitate; Copiii merg în echipe cu voluntarii, iar indiciile cer mici provocări fizice (sari de 5 ori, aleargă până la bancă, adu o frunză verde etc.)
· Workshop-uri tematice (Dacă există voluntari pasionați de un sport (fotbal, baschet, arte marțiale, yoga), aceștia pot ține o mică sesiune introductivă, adaptată copiilor) 
· Excursii pentru copii,  cu scop educațional 


Art.  8  Procedura de evaluare și atribuire grant 
Evaluarea propunerilor de proiecte și selectarea celor care vor primi finanțare se va realiza cu implicarea Fundației OMNIASIG si a voluntarilor din partea Fundației OMNIASIG care vor selecta proiectele, pe baza unor informații preliminare centralizate de echipa de implementare din partea CONCORDIA. 
Procedura de evaluare a solicitărilor şi de selecție a beneficiarilor se realizează în următoarele etape:
-etapa I – Evaluare şi selecție inițială- se realizează la nivelul CONCORDIA, şi constă în verificarea documentației depuse în termenele solicitate și dacă aplicantul se încadrează în art. 3; 
-etapa a II-a – Evaluarea propriu-zisă – se realizează de o comisie alcătuită din reprezentanți ai și voluntari din partea Fundației OMNIASIG, care vor selecta proiectele, pe baza unor informații preliminare centralizate de echipa de implementare din partea CONCORDIA. 
În procesul de evaluare a cererilor, comisia va analiza cererile în baza următoarei grile de evaluare:

	Criteriu
	Punctaj maxim

	1. Proiectul răspunde unei nevoi bine identificate, corelată cu ariile de interes ale programului și cu realitatea din teren 
	17 puncte

	2. Proiectul cuprinde activități ce implică sprijinul a minim 10 voluntari din partea Fundației OMNIASIG 
	10 puncte

	3. Activitățile, rezultatele și bugetul sunt corelate și permit atingerea obiectivelor propuse 
	17 puncte

	4.Solicitantul și-a actualizat datele pe platforma centredezi.ro 
	                   6 puncte 

	TOTAL
	50 puncte


În funcție de punctajele obținute, se întocmește un clasament al primelor 10  aplicații ce dețin punctajul cel mai mare.
Dacă mai multe aplicații au  același punctaj,  se va prioritiza în funcție de punctajul obținut la Criteriul. 1.


Art. 9 Documentația de solicitare a finanțării va conține următoarele:
1. Formularul de aplicare (anexa 1) 
2. Formularul  buget ( anexa 2)
3. Copia certificatului de licențiere a serviciului social de tip centru de zi.

Art.10 Depunerea documentației
Documentația de solicitare a finanțării se înaintează pe mail la adresa anemari.nitu@concordia.org.ro cu titlul email-ului: Programului CRESC susținut de Fundatia OMNIASIG.

Se vor lua în considerare doar email-urile care conțin documentația completă:
Formularul de aplicare (Anexa ), Formularul de Buget (anexa 2) și copia Licenței, care  vor fi salvate cu numele organizației solicitante și acronim proiect.

[bookmark: page5]Art. 11. Atribuirea- O.U. CONCORDIA va contacta solicitanții declarați câștigători, telefonic sau pe e-mail (conform datelor de contact furnizate în formularul de aplicație), pentru a stabili detaliile atribuirii micrograntului, în conformitate cu prevederile Regulamentului, ale Contractului și a recomandărilor Comisiei. CONCORDIA va informa și solicitanții cărora nu li s-au atribuit microgranturi, în legătură cu rezultatele evaluării.
Documentația necesară la atribuire:
· Anexa 1, semnată de reprezentantul legal
· Anexa 2, semnată de reprezentantul legal
· Anexa 3- Planul de acțiune, semnat de reprezentantul legal
· Declarația de neîncadrare
· Copia certificatului de licențiere a serviciului social de tip centru de zi.
· Contractul de finanțare semnat de către ambele părți 

Art. 12 Considerente generale
1. Cererile incomplete, care nu îndeplinesc cerințele de formă prevăzute de Regulament sau depuse după expirarea termenului nu vor fi luate în considerare. 
2. Comisia își rezervă dreptul de a evalua costurile de piață ale implementării Proiectului în raport cu sumele prezentate în proiect.
3. În cazul în care s-a solicitat atribuirea unei sume mai mari de 2000 Euro, Comisia va acorda un microgrant de maximum 2000 Euro. 
4. Sunt excluse de la participare entitățile care tolerează, acceptă sau promovează violența, discriminarea de orice fel sau care încalcă prevederile legale generale aplicabile.
5. Decizia Comisiei este finală și nu poate fi contestată. Solicitantul care nu este de acord cu decizia Comisiei de acordare a micrograntului, se poate retrage din Program în orice etapă, dar nu mai târziu de momentul semnării Contractului.

Art.13  Acordarea grantului

1. [bookmark: page2][bookmark: page3]Micrograntul va fi alocat în baza unui contract de finanțare nerambursabilă, denumit în continuare contract încheiat între Organizația Umanitară CONCORDIA și beneficiar, fiind semnat de persoana autorizată în acest sens. La contract, vor fi anexate: un exemplar al formularului de aplicare depus și selectat, semnat de către reprezentantul legal al solicitantului; planul de acțiune al proiectului, modelul raportului narativ și financiar, și alte documente de identificare a solicitantului.
2. O.U.CONCORDIA nu va suporta niciun fel de taxe, costuri și impozite legate de alocarea micrograntului în baza contractului. În cazul în care va fi necesară achitarea unor taxe, costuri și impozite suplimentare, în legătură cu administrarea grantului, solicitantul se angajează să le plătească integral și la termen.
3. Plata micrograntului se va face astfel: 
· Suma integrală fiind transferată în contul bancar al Solicitantului, în termen de maximum 7 de zile de la data semnării Contractului; 
4. Solicitantul are obligația de a folosi micrograntul în conformitate cu contractul. Utilizarea grantului în alte scopuri sau efectuarea de cheltuieli neconforme cu bugetul aprobat îi va permite Organizației Umanitare CONCORDIA să solicite returnarea micrograntului, integral sau parțial. Solicitantul își exprimă acordul scris, în acest sens.


Art.14 Condiții de implementare
1. Proiectul selectat spre finanțare va fi implementat în baza ghidului de implementare, care va conține și regulile de comunicare și raportare. Ghidul de implementare va fi pus la dispoziția solicitantului, după semnarea contractului,
2. Solicitantul are obligația de a menține documentația financiar-contabilă a proiectului, conform cerințelor legale fiscale și contabile în vigoare precum și de a întocmi rapoartele proiectului implementat conform modelul de raport primit. 
3. Raportul final (tehnic și financiar) elaborat în conformitate cu modelele anexate la contractul de finanțare, trebuie depus până la termenul stabilit în contract. 
4. Defalcarea costurilor trebuie să fie conformă cu bugetul proiectului aprobat și orice abatere de la acesta va necesita acordul prealabil al CONCORDIA.
5. Toate documentele financiar-contabile, care dovedesc costurile proiectului, trebuie să fie emise în numele solicitantului, doar pe durata implementării proiectului.
6. Solicitantul trebuie să se asigure că toate activitățile desfășurate cu implicarea voluntarilor respectă prevederile legale aplicabile în vigoare. Această obligație presupune ca solicitantul să aplice cadrul legal relevant privind voluntariatul, inclusiv (fără a se limita la):
· încheierea contractelor de voluntariat conform legislației;
· respectarea drepturilor și obligațiilor voluntarilor;
· asigurarea condițiilor de desfășurare a activităților de voluntariat;
· respectarea normelor privind sănătatea și securitatea în muncă, protecția datelor cu caracter personal și, după caz, protecția beneficiarilor vulnerabili.
Responsabilitatea pentru respectarea acestor prevederi revine exclusiv solicitantului, pe întreaga durată de implementare a proiectului.
7. CONCORDIA își rezervă dreptul de a face vizite de monitorizare a proiectului la sediul sau locația solicitantului.

[bookmark: page6]Art.15 Prelucrarea datelor
1. Accesul la date cu caracter personal sau necesitatea transferului acestora va fi reglementat de un Acord de prelucrare a datelor cu caracter personal încheiat între CONCORDIA și Solicitant, Acord care va fi anexat la Contract.
2. În cazul în care solicitantul, pe durata implementării Proiectului, realizează înregistrări video sau fotografii care sunt transmise către O.U CONCORDIA, își asumă obținerea consimțământului, în scris, al persoanelor sau reprezentaților legali respectivi, necesar pentru înregistrarea și difuzarea imaginii acestora, anterior realizării. 

Art. 16 Drepturile de autor
Solicitantul îi conferă Organizației Umanitare CONCORDIA- din momentul transferării - gratuit și fără limitări temporale sau teritoriale, dreptul de a utiliza materialele transmise în legătură cu implementarea proiectului și cu utilizarea micrograntului în scopuri promoționale și informative.
[bookmark: page7]
ART. 17 Vizibilitatea Programului
Beneficiarii finanțării acordate prin Program vor face public sprijinul primit în toate comunicările (către alți donatori, sponsori, contributori, parteneri, colaboratori, voluntari, mass media), evenimentele și publicațiile care rezultă din implementarea proiectelor lor. Modalitatea de promovare va fi stabilită prin Ghidul de implementare.
Toate materialele de promovare ale proiectelor finanțate prin Program necesită aprobarea prealabilă a O.U. CONCORDIA, sub sancțiunea respingerii decontării cheltuielilor aferente ca fiind nule şi neavenite, ele rămânând în sarcina exclusivă a echipei de proiect.
În cazul în care inițiativa locală vizată prin proiect beneficiază și de sprijinul financiar al altor entități (publice sau private), comunicarea rezultatelor se va face doar pentru rezultatele atinse în urma implementării proiectului prin  Programului CRESC susținut de Fundația OMNIASIG.

Art.18 Prevederi finale
1. CONCORDIA își rezervă dreptul de a verifica dacă solicitantul îndeplinește condițiile prevăzute de regulament, precum și respectarea normelor legale. Nerespectarea prezentului regulament sau a prevederilor legale aplicabile duce la excluderea imediată din program.
2. În cazul unor evenimente care afectează realizarea proiectului, solicitantul are obligația de informa imediat O.U. CONCORDIA în legătură cu acestea, pentru renegocierea condițiilor contractuale, astfel încât să se asigure continuarea participării solicitantului la program.
3. Pentru problemele nereglementate de prevederile prezentului regulament, se aplică prevederile Codului Civil.

